**2018 йил давомида туман 1-сектор ҳудудида амалга оширилган ишлар тўғрисида**

**ҲИСОБОТ**

**1-сектор ҳудуди аҳолисини ижтимоий ва моддий жиҳатдан қўллаб-қувватлаш бўйича** ўтган йилда9 та кам таъминланган оилаларнинг уйларини таъмирлаш учун 10 миллион сўмдан маблағ ажратилди, 4 нафар ногирон фуқаро учун уй-жойларнинг бошланғич бадали давлат томонидан тўлаб берилди.

Шунингдек, 58 нафар фуқарога республика ва вилоят шифохоналарида имтиёзли даволаниш учун, 11 нафар фуқарога санаториялар учун йўлланма ва ордерлар берилди, 17 нафар фуқаро ногиронлик аравачалари билан таъминланди, 2 нафар фуқаронинг даволаниши учун давлат томонидан 4 млн. сўмдан маблағ ажратиб берилди.

Маҳаллий бюджетдан 1440 нафар фуқарога 3 млрд. 504 млн. сўмлик ижтимоий нафақа ва моддий ёрдам пуллари ажратилди (шундан: 1 млрд. 915 млн. сўм 2 ёшгача нафақа, 938 млн. сўм 14 ёшгача нафақа, 651 млн. сўм ижтимоий нафақа).

**Аҳолини суюлтирилган газ билан таъминлаш бўйича** ўтган йилда сектор ҳудуди истеъмолчилари 488 та янги маиший газ баллон билан таъминланиб, уларга йил давомида 27,087 дона газ баллонлар орқали 541,680 кг миқдордаги суюлтирилган газ етказиб берилди.

**Фуқароларнинг электр таъминоти сифатини яхшилаш мақсадида** 7 та трансформатор ва 36 та симёғочлар ўрнатилиб, 5,8 км ҳаво узатиш линиялари тортилди, 44 та трансформатор пунктлари ҳамда 130,3 км ҳаво узатиш линиялари мукаммал таъмирдан чиқарилди.

**Йўлларни таъмирлаш бўйича** 3,6 км масофадаги йўлларни таъмирлаш, 2,8 км масофадаги йўлларни асфальт қилиш ва 3,8 км масофадаги йўлларга шағал қоплаш ишларига 2 млрд. 67 млн. сўм маблағ сарфланди.

**Тижорат банклари** томонидан 771 нафар жисмоний ва юридик шахсларга 10 млрд. 760 млн. сўм миқдорида кредит маблағлари ажратилди (шундан: 739 нафар жисмоний шахсларга 6 млрд. 314 млн. сўм ва 32 та юридик шахсларга 4 млрд. 446 млн. сўм).

**Аҳолини тадбиркорликка жалб қилиш** натижасида 409 та янги тадбиркорлик субъектлари ташкил этилди (шундан: 162 таси юридик шахслар ва 247 таси юридик шахс мақомига эга бўлмаган тадбиркорлик субъектлари).

**Янги иш ўринларини ташкил этиш бўйича** амалга оширилган чора-тадбирлар натижасида 1219 та янги иш ўринлари ташкил этилиб, бу йиллик режага (918 та) нисбатан 301 та кўп (ёки 132,8 %).